Document ID: 31977D0414

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Ιουνίου 1977 περί μετατροπής τμήματος κοινοτικού δανείου με μεταβλητό επιτόκιο σε δάνειο με σταθερό επιτόκιο
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 397/75 του Συμβουλίου της 17ης Φεβρουαρίου 1975 περί συνάψεως κοινοτικών δανείων(1), και ιδίως το άρθρο 2 δεύτερη παράγραφος και το άρθρο 3,
την πρόταση της Επιτροπής, η οποία διεβουλεύθη προς τον σκοπό αυτό με την Νομισματική Επιτροπή,
Εκτιμώντας:
ότι με την απόφαση 76/322/ΕΟΚ του Συμβουλίου της 15ης Μαρτίου 1976 περί συνάψεως κοινοτικού δανείου υπέρ της Ιταλικής Δημοκρατίας και της Ιρλανδίας(2)παρεσχέθη στην Επιτροπή άδεια να πραγματοποιήσει εξ ονόματος της Κοινότητος μια σειρά πράξεων συνάψεως δανείων που αποτελούν αδιαίρετο σύνολο και περιλαμβάνουν ιδίως, κατά το άρθρο 1 περίπτωση 4, την σύναψη με όμιλο τραπεζών δανείου με μεταβλητό επιτόκιο, ύψους 300 εκατομμυρίων δολλαρίων ΗΠΑ και διαρκείας 5 ετών, το οποίο πράγματι συνήφθη-
ότι είναι προς το συμφέρον τόσο της Κοινότητος όσο και των Κρατών μελών υπέρ των οποίων εξεδόθη η απόφαση αυτή να μετατραπούν τα δάνεια της Κοινότητος με μεταβλητό επιτόκιο σε δάνεια με σταθερό επιτόκιο-
ότι κατά συνέπεια το Συμβούλιο παρέσχε στην Επιτροπή την άδεια να αρχίσει σχετικές διαπραγματεύσεις-
ότι οι διαπραγματεύσεις αυτές επέτρεψαν δύο πράξεις παγιοποιήσεως, ύψους 100 εκατομμυρίων δολλαρίων ΗΠΑ εκάστη, που απετέλεσαν το αντικείμενο των αποφάσεων 76/771/ΕΟΚ(3) και 77/232/ΕΟΚ(4) αντιστοίχως- ότι οι διαπραγματεύσεις αυτές απεκάλυψαν την δυνατότητα πραγματοποιήσεως μιας πράξεως με σταθερό επιτόκιο επί ποσού 100 εκατομυρρίων δολλαρίων ΗΠΑ αντιστοιχούντος στο τελευταίο τμήμα του δανείου με μεταβλητό επιτόκιο που θα εξοφληθεί με πρωτοβουλία της Κοινότητος την 12η Ιουλίου 1977-
ότι οι όροι χορηγήσεως του δανείου στην Ιρλανδία και στην Ιταλική Δημοκρατία πρέπει, κατά συνέπειαν, να τροποποιηθούν,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Παρέχεται στην Επιτροπή άδεια να ασκήσει το δικαίωμα της προώρου εξοφλήσεως ενός τμήματος 100 εκατομυρρίων δολλαρίων ΗΠΑ του τραπεζικού δανείου με μεταβλητό επιτόκιο που προβλέπεται στο άρθρο 1, περίπτωση 4 της αποφάσεως 76/322/ΕΟΚ και να λάβει τα αναγκαία μέτρα προς τούτο.
Άρθρο 2
Η Επιτροπή δύναται να λάβει όλα τα μέτρα και να συντάξει όλα τα έγγραφα που είναι αναγκαία, κατάλληλα ή επιθυμητά για να προβεί εξ ονόματος της Κοινότητος, σε δημόσια έκδοση, στην αγορά των Ηνωμένων Πολιτειών ομολογιών (notes) εκφρασμένων σε δολλάρια ΗΠΑ, των οποίων η δεσμευτική κάλυψη αναλαμβάνεται από διάφορα τραπεζικά ιδρύματα υπό τους ακολούθους βασικούς όρους:
Μορφή του δανείου: ομολογίες στον κομιστή αξίας 1 000 δολλαρίων ΗΠΑ, ονομαστικές ομολογίες αξίας 1 000 δολλαρίων ΗΠΑ και πολλαπλασίου των 1 000 δολλαρίων ΗΠΑ- Ύψος: 100 εκατομμύρια δολλάρια ΗΠΑ- Εξόφληση: στο άρτιο, μετά πενταετία- Πληρωμή τόκων: δύο φορές κατ' έτος, την 1η Ιανουαρίου και την 1η Ιουλίου. Επικεφαλής του ομίλου και συνηγούμενες Τράπεζες:" επικεφαλής: Morgan Stanley & Co. Incorporated- συνηγούμενες: The First Boston Corporation,
Kuhn, Loeb & Co, Lehman Brothers Incorporated, Salomon Brothers.
Το επιτόκιο και η τιμή εκδόσεως καθορίζονται με συμφωνία μεταξύ της Επιτροπής ή των εντολοδόχων που αυτή ορίζει και του ομίλου τραπεζών.
Άρθρο 3
Η Επιτροπή δύναται να συνάψει με την Ιρλανδία και την Ιταλική Δημοκρατία εξ ονόματος της Κοινότητος τις αναγκαίες συμφωνίες:
- για την εξόφληση από αυτά τα Κράτη μέλη του μεριδίου τους από το προϊόν του τμήματος του τραπεζικού δανείου με μεταβλητό επιτόκιο που πρέπει να εξοφλήσει η Κοινότης, και
- για την χορήγηση ως δανείου στην Ιρλανδία και την Ιταλική Δημοκρατία των τριών δεκάτων τρίτων και των δέκα δεκάτων τρίτων αντιστοίχως του προϊόντος της πράξεως συνάψεως δανείου που πραγματοποιείται σύμφωνα με το άρθρο 2, στο ίδιο νόμισμα και υπό τους ιδίους όρους με την εν λόγω πράξη.
Άρθρο 4
Οι όροι οικονομικής πολιτικής που πρέπει να τηρηθούν από την Ιταλική Δημοκρατία καθορίζονται από την απόφαση 77/359/ΕΟΚ(5) περί προσαρμογής της αποφάσεως 76/324/ΕΟΚ(6).
Η απόφαση 76/323/ΕΟΚ του Συμβουλίου της 15ης Μαρτίου 1976 περί καθορισμού των όρων οικονομικής πολιτικής, που πρέπει να τηρηθούν από την Ιρλανδία(7), παραμένει σε ισχύ.
Άρθρο 5
Οι χρηματοδοτικές πράξεις που προβλέπονται από την παρούσα απόφαση εκτελούνται από το Ευρωπαϊκό Ταμείο Νομισματικής Συνεργασίας.
Άρθρο 6
Η παρούσα απόφαση απευθύνεται στα Κράτη μέλη.
Έγινε στο Λουξεμβούργο, στις 14 Ιουνίου 1977.

Labels: 2
15
18